Fred Perry

Frederick John Perry (Stockport, 18 magg 1909 - Melbourne, 2 fërvé 1995) a l'é stàit un tenista britànich che a l'ha vagnà tre vire 'l torneo 'd Wimbledon.

Nassù a Stockport ant ël Cheshire, Anghiltèra, sò nòm a l'é gropà pa mach a soe vitòrie sportive ma 'dcò a la marca d'abijament ch'a l'ha sò nòm e che coma sìmbol a l'ha na cita coron-a ëd laurié.

 Abijament Fred Perry 

Amis ëd René Lacoste, ant j'ani '30 a l'ha fondà na marca d'abijament con sò nòm che ant j'ani '50 e '60 a l'era considerà la mèj për ël ténis. Coma për Lacoste la vestimenta pì 'mportanta për la marca Fred Perry a l'é la pòlo: la pòlo Fred Perry a l'é diferenta da cola Lacoste për la marca che a l'é pa tacà al tëssù ma a l'é cusùa al pet.

Fred Perry a l'ha ancaminà a avèj un gran sucess dzortut da j'ani '60, quandi la marca a l'é dventà popolar tra ij giovo anglèis. Ij giovo 'd cola época a j'ero ciamà con lë stranòm ëd Mod, scursa 'd modernista; esse mod a vorìa di buté mach un tipo d'abijament, dzortut col ëd le marche Fred Perry, Ben Sherman e Lonsdale.

A la fin ëd j'ani '60 a l'é nassù andrinta ai mod ël moviment Skinhead. Ëdcò jë skinhead a dovrëran coma abijament Fred Perry.

Perry, Fred